ପୋଭିଡନ-ଆୟୋଡିନ  (ଇଂରାଜୀ ଭାଷାରେ - ବା , ଅନ୍ୟ ନାମ ଆୟୋଡୋପୋଭିଡନ/ ), ଏକ ଆଣ୍ଟିସେପ୍ଟିକ   ଯାହା ଅପରେଶନ   ପୂର୍ବରୁ ଓ ପରେ ଚର୍ମ ଡିସଇନଫେକସନ   ନିମନ୍ତେ ବ୍ୟବ‌ହାର କରାଯାଏ  । ଉଭୟ ରୋଗୀ ଓ ଚିକିତ୍ସକ ନିଜର ଚର୍ମ ଡିସଇନଫେକସନ ନିମନ୍ତେ ବ୍ୟବ‌ହାର କରିପାରିବେ । ଛୋଟ ଛୋଟ ଆଘାତରେ   ମଧ୍ୟ ଏହା ଦିଆଯାଏ । ପାଉଡର ବା ତରଳ ପଦାର୍ଥ ଆକାରରେ ଏହା ବ୍ୟବ‌ହାର କରାଯାଇପାରିବ । ଏହାର ପାର୍ଶ୍ୱ ପ୍ରତିକ୍ରିୟାରେ ଚର୍ମ ଉତ୍ତେଜନା ହୋଇପାରେ । ବଡ଼ ଖଣ୍ଡିଆରେ ଲଗେଇଲେ ବୃକ୍‌କ ସମସ୍ୟା  , ଅଧିକ ରକ୍ତ ସୋଡ଼ିଅମ   ଓ ମେଟାବୋଲିକ ଏସିଡୋସିସ   ହୋଇପାରେ । ଲିଥିଅମ ଔଷଧ ନେଉଥିବା ଓ ଗର୍ଭାବସ୍ଥାରେ ଥିବା ମହିଳାମାନେ ଏହା ନେବାକୁ ମନା କରାଯାଏ । ଥାଇରଏଡ ସମସ୍ୟା   ଥିଲେ ବାରମ୍ଭାର ଏହା ବ୍ୟବ‌ହାର କରିବାକୁ ସୁପାରିସ କରାଯାଏନାହିଁ । ପୋଭିଡନ ଆୟୋଡିନ ଏକ ରାସାୟନିକ ଯୌଗିକ   ପଦାର୍ଥ ଯେଉଁଥିରେ ପୋଭିଡନ   ଓ ଏଲିମେଣ୍ଟ ଆୟୋଡିନ   ଥାଏ । ଏଥିରେ ୯%ରୁ ୧୧% ଆୟୋଡିନ ଥାଏ । ଏହି ପଦାର୍ଥରୁ ଆୟୋଡିନ ନିର୍ଗତ ହୋଇ ଅଣୁଜୀବମାନଙ୍କୁ   ମାରିଦିଏ । ସନ ୧୯୫୫ରୁ ପୋଭିଡନ ଆୟୋଡିନର ବିକ୍ରୟ ଆରମ୍ଭ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ବିନା ପ୍ରେସକ୍ରିପସନରେ ମିଳେ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ଲିଟର ୧୦% ଦ୍ରବଣରର ହୋଲସେଲ ମୂଲ୍ୟ ୩.୩୦ରୁ ୧୧.୪୦ ଆମେରିକୀୟ ଡଲାର । ସଂଯୁକ୍ତ ରାଷ୍ଟ୍ରରେ ଏହାର ମୂଲ୍ୟ ୧୦.୮୬ ପାଉଣ୍ଡ । ଅନେକ ପ୍ରକାର ନାମରେ ଏହା ବିକ୍ରୟ ହୁଏ ଓ ବିଟାଡିନ ଏହାର ଏକ ନାମ ।